રહી વાત ફિલ્મની તો રામગોપાલ વર્મા ઘણા વખતે સારી ફિલ્મ લાવ્યા છે. ઘણી વાર તો ફિલ્મ જોઈને લાગે કે ક્યાંક આ ફિલ્મ મધુર ભંડારકરની તો નથી ને. ઘણી બધી ચોકસાઈ રાખવા છતાં કેટલીક વાતો છૂટી પણ ગઈ છે; જેમ કે, વિજય મલિક જેવા ખ્યાતનામ અને વિશ્વસનીય પત્રકાર કોઈ ખરાઈ કે ચોકસાઈ વગર તેના દીકરાને ક્યાંકથી (હકીકતે તેણે પોતે જ ફિલ્માવેલી) મળેલી સીડીને આધારભૂત માનીને તેનું પ્રસારણ કરાવી દે? તેમની ચેનલના આઇડિયા બીજી ચેનલ પાસે જતા રહે અને કઈ વ્યક્તિ આ કરે છે તેની તપાસ પણ ન કરાવે? હુડા (કે.કે. રૈના) તો પછી અદ્રશ્ય જ થઈ જાય છે.